
Ji\. em nostram publicam litterariam olim quon- 
dam longe florentissimam , dein sensim communi 
gentis fato collapsam , numquam tamen , quod 
aliis contigit , ad extremum vsque exitium per- 
ductam, splendori pristino breui restituendam, iam 
diu est quod grauissimis planeque obuiis argumentis 
ductus confido; restitutam vero nulla vmquam tem- 
porum rerumque iniuria e suo gradu fore deji- 
ciendam , pro maximo quod nobis hodiernus dies 
attulit beneficio , me non sperare solum , sed 
et praesagire profiteor. Quamquam enim ea est 
humanarum rerum condicio et vicissitudo , -vt 
omnia, quodam quasi mundi senio et occulta vi, 
praecipiti lapsu reuolui soleant , ac nulla fuerit 

tam industria gens nulla natio , in qua discipli- 
nae quaelibet, etiam illae quae circulum doctrinae 
constituunt quarumque adiumento vitam recte 
sapienterque instituimus , a summo fastigio non 
deciderint celerius quam illuc veterum nauitate 
conscenderint ; tamen quum animaduerto frequen- 
tissimi illius casus duo haec potissimum in caus- 
sa esse , malorum scilicet librorum copiam , et 
inopiam bonorum ; simulque egregias Mineruae 
opes contemplor quas ex ditissimis cultioris Eu- 
ropae penubus librariis collectas. Vir praestantis- 
simus, cuius modestiae tantisper indulgeo , summa 
ac se digna beneficentia in hoc amplissimum Athe- 
naeum inuexit ; gloriae nobis accessionem quaeren- 
dam magis quam fortunam metuendam esse mftii 
persuadeo. Fac etenim Academiam nostram tam 
magnifico dono auctam , excuso penitus seruitutis 
iugo discusaque caligine , suum denuo splendoris 
dignitatisque gradum fuisse consecutam : qua , ro- 
go , , incultam horridamque barbariem ipsam iri 
adortum existimas ? quo dolo i quibus auxil iis ? Nam 
instructissima Bibliotheca ceu inexpugnabili arce 
munita , nihil erit difficile optimarum artium Ma- 
gistris dira ignorantiae corruptionisque tela re- 
tufidere , ac litterarum gloriam sartam tectam ser- 
uare. O ! diem nobis felicissimum , exoptatum ma- 
gis hactenus quam speratum ! o mirabilem nostris- 

que omnium votis expetendam vicissitudinendGra- 
tulor vobis, et exultans gestiensque laetitia gratu- 
lor , Ciues mei , quod ea tempora vobis contin- 
gant post hominum memoriam auspicatissima, in 
quibus publica in ipsis Sapientiae (a) aedibus Bi- 
bliotheca parata , ad eximiam totius eruditionis 
laudem consequendam facilis via erit , quum an- 
tea aditus vix pateret. Quod prisca feliciter inue- 
nit aetas , quod et vetus adiunxit , et nova ex- 
oriente luce recentior attulit , quantum quantum 
est, in hac Bibliotheca ( iure dixerim nostra ) con- 
iunctum electum nitidum reperitur. Nulla est dis" 
ciplina, nullum studii genus, ars nulla, cui sa- 
ne maxima atque singularia ornamenta mutuari 
ex ipsa non liceat. In ea Philosophus, in ea Theo- 
logus , Historicus , Iurisconsultus , Medicus ; quid 
singulos memoro ? quotquot in diuinis humanis- 
que versantur litteris , siue seueriores Musas co- 
lant seu alacriores, in ea libros sibi quisque con- 
sentaneos reperient : at quos libros? Deus bone! 
libros , si copiam spectes , innumeros ; si dele- 
ctum , optimos ; si ornatum , magnificos ; adde 
etiam rarissimos ; quique omnes qui in ipsos for- 
te defigant oculos, nitore ac venustate sua ad se 

legendos adliciunt. O paene diuinum vereque sin- 
gulare munus ac donum ! o nos beatos , quibus 
non sperantibus ac ne cogitantibus quidem , tale 
tantumque obtigit beneficium 1 Vtinam rerum ille 
optimus rector qui Viro sapientissimo ac beneme- 
rentissimo eam mentem atque animum dedit , vt 
suam Bibliothecam , summa impensa et pari dili- 
gentia vndique conquisitam', nobis publice para- 
tam vellet ac dono deditam , ipsum fortunet ac 
perennare sinat , vt eam tot tantisque accessioni- 
bus locupletatam videat , vt Ptolemaicae et Atta- 
licae memoriam obruat , ac ceteras in Europa 
praecipuas longe post se retro relinquat. 

Verum enimvero qua ego boni specie decep- 
tus aut inanis gloriae imagine delusus, eo sum de- 
mentiae ac stultitiae delapsus ? heu ! quo me tra- 
hit et patriae et litterarum plusquam dulcis amori 
Ignoscite mihi, quaeso , Viri prudentissimi , qui 
rerum commoda, non ex priuato quopiam animi 
adfectu •, sed ex earum pondere metiri consue- 
uistis , ignoscite quod Bibliothecam hodierno die 
sollemniter inauguratam , tamquam munus ali- 
quod e coelo demissum immodice extulerim , ac 
summo- gaudio et gratulatione susceperim. Nimio 
plus, fateor , a me libris tributum est , et non 
satis Academiae nostrae honori consultum , quae 
omni procul Bibliothecae auxilio , sibi equidem 

nullo prouentu nec deposito aere praeditae lon- 
ge difficillimo. Viros omni aetate innumeros edi- 
dit , si fortuna plerumque aliis inferiores,' num- 
quam certe scientia et doctrina impares, (b) 
Miramini vero, Auditores, me in ipso statim ora- 
tionis limine mutato consilio , Bibliothecam tanta 
tamque nitida ac diuite supellectile instructam, pa- 
rum nobis fore vtilem veluti innuere , aut saltem 
id vobis, perinde ac si in ea essetis sententia , iro- 
niae ludificatione adhibita exprobrare voluisse ? 
Neutrum sane; nequaquam. Nam nec ea sum ani- 
mi leuitate vt tam facile in alia prorsus , nec ve- 
stra laetitia, quam summam et plane singularem 
esse , tum hi vultus atque oculi hilares , tum or- 
natus iste magnificus a me numquam hactenus in 
Academia visus significat , vllum ne quidem mi- 
nimum suspicionis indicium exhibet. Quum vero 
intelligam non deesse viros, eosque non paucos nec 
vt sibi videntur ignobiles , qui librorum copiam 
inutilem esse clamant et adolescentibus noxiam, 
volui hac mihi caussa dedita , eorum , vt mode- 
ste loquar , imprudentiam arguere , ipsosque , vt 
meliori tandem erga litterarum studia mente at- 
que 


(b) Vir cL Vincentius Xime- vel hoc nomine ad fatim commcn- 
nius in Opere de Scriptoribui Valtn- data est , quod ea aetate claruerint 
finit , ducentos circiter numerat so- in qua pauci admodum Hispani Vir», 
lo saeculo xvi. > quorum existimatio inuita Minerua,calamum arripuerunt. 

que animo esse velint , hortari. Itaque ne lues 
haec teterrima longius latiusque serpat , nostrisue 
studiis nouam hodie faciem induentibus quodam- 
modo obsit , euellenda est funditus eorum opi- 
nio , et librorum vtilitas immo etiam necessitas 
demonstranda. Donec etenim omnino sit nostris 
adolescentibus persuasum, libros varios atque op- 
timos , sibi , etiam interea dum institutionibus va- 
cant , legendos esse atque auidissime consulendos 
(pace omnium dicam quod sentio) frustra nos 
pristinam studiorum gloriam restitutum ire spe- 
rabimus , et, quod in tanta litterarum luce ma- 
xime dolendum est, numquam in Schola Viros 
plene perfecteque doctos habebimus. Adeste igi- 
tur , adeste animis Auditores , et qua me antea , de 
felici Bibliothecae nostrae inauguratione loquen- 
tem, excepistis beneuolentia , nunc de illius vsu, 
quem sane optimum esse oportet , dicturum co- 
mit er erigite. Vosque Academici mei ordinis me- 
ritissimi Socii , qui rei nostrae publicae littera- 
riae salutem ex hoc maxime capite pendere co- 
gnoscitis , mihi libenter adnuite , et pro eo ac po- 
testis , meis conatibus diligenter fauete. 

Nolim vero putare quemquam , quum libros 
varios apprime vtiles , immo necessarios pronun- 
cio, velle me omnium promiscue librorum vsum 
quibuslibet , ac fortasse singulis adolescentibus per- 

mittendum. Non eo equidem sum iudicio tam le- 
ui tamque praecipiti , vt cygnum et hirundinem 
iuxta aestimem , aut tremulum artubus hoedum 
cum fortissimo equo confundam. Ex innumeris 
qui studiorum caussa huc quotidie confluunt ado- 
lescentibus , noui ego perpaucos esse acri ac fe- 
lici ingenio, nonnullos mediocri y plurimos tar- 
do ac inerti ; eos autem , non omnes pari onere 
fatigandos , sed suo quemque modulo dimetiendos 
esse quis neget ? Quod igitur qui ceteris praestant, 
ii peculiari quadam atque optima disciplina , pro 
suscepto videlicet ab illis studio , imbuendi sint; 
id vero est quod efflagito; quodque ipsa rei aequi- 
tas postulare videtur. Cur namque tardo inerti- 
que aliorum ingenio, forte sibi tantum proficuo, 
indulgendum est , aliorum autem viuido et acri, 
totius reipublicae christianae spei , consulendum 
non erit? nisi forsitan praeclare satis cum his agi 
quispiam existimet , si quae alii tarde ac labore 
improbo vix percipiunt , ipsi facile intelligant, et 
firma qua pollent maxime memoria retineant. 
Quod, sane quam reipublicae acerbam, atque ipsis 
quidem adolescentibus deplorandam perniciem ad- 
ferat , vel me tacente , res ipsa loquitur apertissi- 
me. Videas enim adolescentes ab omnibus natu- 
rae praesidiis bene paratos et humanioribus litte- 
ris sat excultos, Academiae adscriptos , in ipso sta- 

tim studiorum limine haerere , sensim ad igna- 
uiam delabi , demumque et ipsa Academiae si- 
gna deserere. Quid porro in caussa eius rei esse 
putamus, nisi fastidium quod illustri ingenio et 
industria praeditis adolescentibus creat semel et 
iterum iterumque ac iisdem semper adminiculis 
cocta et repetita lectio ? Quum etenim in Aca- 
demia felices adsequantur Magistros , quorum dex- 
teritate omnia ipsis facilia sunt , quae seniel au- 
dierunt , ea iterum aegre admodum tractant ; quod 
si id efficere aliquando coguntur , satietas illico 
perturbat studium , ac fere fit vt ad corporis vo- 
luptates et lusum ingenium demum omne conuer- 
tant. quo quid esse grauius aut perniciosius po- 
test ? Id ergo ne accidat , ( quod meum ani- 
mum vehementer excruciat ) hoc extremum et 
oppido opportunum remedium est , vt praeter eum 
librum , quisquis tandem ille sit , quem publice 
enarrandum suscipimus, aliis in eodem argumen- 
to versantibus adolescentes minime interdicamus; 
immo vero Medicos imitemur qui eumdem cibum 
varia ratione excoctum aegrotanti praebent , ne 
languens ventriculus fastidio aut nausea adficia- 
tur. Itaque si ab ignauia tutos volumus adolescen- 
tes , si eos nostrae disciplinae creditos via recta 
pertingere metam cupimus , oportebit varia ipsos 
atque vtili lectione mulcere , qua et satietas ca- 

netur , et mira voluptas ac suauitas excitatur. Ita 
ne vero ? tanti est ab ignauia tutos reddere ado- 
lescentes , vt hac vna de caussa expediat eorum- 
dem industriam infinita librorum obruere mul- 
titudine ? deduc ergo eos ad Bibliothecam , et 
illic lkteris addiscendis incumbant , nec Docto- 
res audiant, nec gymnasia frequentent. Chrysip- 
peum enthymema ! varii libri legendi sunt : vale 
igitur scholae dicendum est. Qui sic disputant, 
mihi videntur nihil habere opus vt cor elleboro 
purgent, (c) At tanti ne est, inquiunt, ab igna- 
uia tutos reddere adolescentes ? tanti ergo ; vt 
vel hac de caussa, nisi aliae adessent, varia ip- 
sis atque vtilis lectio iniungenda sit. 

Sed est tamen alia , eaque gravissima et certa, 
quam nisi vobis , Professores amplissimi , expio» 
ratam esse intelligerem , desponderem profecto 
animum , nec in tanto discrimine orationis meae 
exitum inuenirem. Huc denuo. Academiam hanc 
nostram non apud nostrates tantum , verum etiam 
apud exteras gentes non infima nominis et do- 
ctrinae laude clarescere , nemo est qui dubitet, 
nec quisquam erit quin eam gloriam nobis inui- 

B deat. 


(0 Respicit ad Carneadis seri- habuit , „ vt quando cum illo sibi 
tentiam , qui vt M. P. Augustinus ,, esset disputandum , elleboro pur- 
refert lib. i .coni. Creiconiam c. i 9. ,, gandum cor esse censeret s cete- 

eam de Chrysippo existimationem „ ros vel pransus facile superaret. “ 

deat. Illius alumni hanc sibi peculiarem vendi- 
cant laudem , vt quotiescumque de bonarum ar- 
tium studiis instaurandis alicubi cogitatum est, 
ipsi omnium primi ad instar siderum statim ad- 
fulserint,et in media caligine ignorantiae tene- 
bras longe pepulerint. Sic quo tempore Complu- 
ti et Salmanticae barbaries ac sophistice grassa- 
batur , vtramque iam pridem a Nostratibus pro- 
fligatam fuisse testis est cl. Complutensis Doctor 
Cardillus. ( d ) Sic etiam, ne altiora repetam, nu- 
dius paene tertius hoc vidimus , plurimos ex Va- 
lentia, tamquam ex Isocratis schola , viros sapien- 
tissimos prodiisse, qui quasi agmine facto bonam 
Philosophiam , Mathesim , ceterasque elegantior.es 
litteras et Murciae (e) et Matriti (/) vrbe totius 

re- 


(d) Cotis, eloquentissimam ip- 
sius Praelationem io Categorias 
■Aristotelis Complui! i f f 8. 

(e) 111 . D. Emmanuel Rubin a 
Celis bonae memoriae Antistes Car- 
•thaginensis.de bonarum Artium stu- 
diis in sua Dioecesi instaurandis 
cogitans , cl. Virum D. loscphum 
Perezium Doctorem Theol. Vaien- 
tinum er Philosophiae quondam An- 
tecessorem nunc Archidiaconum Cin- 
ailicnscm D. Fulgentii Seminario 
praefectam voluic , ciusdemque 
opera et consilio vsus , ad cathedras 
illic recens erectas ex Valentia ac- 


ciuit Antonium Cabanillci , Tho- 
mam Futntes , Franciscum Romeu , 
'Rochum Iiquierdo , et Iosephum 
Serra , qui studio atque diligentia 
sua omnes prudentissimi Antistitis 
spes vicerunt. 

(/) In Regio Matritcnsi Gym- 
nasio anno 1770. a Rege nostro 
Carolo iii. litterarum ac litterato- 
rum patrono munifico restituto, 
prae ceteris qui ex toto Hispaniae 
regno 'ad publicam concertationem 
innumeri confinxerunt , ad cathc- 
das eueeti sunt nostrates cl. ch laco- 
bus Putor , Ioachimus Marin , Io- 

regni domina tradiderunt ac mirifice propagarunt; 
vt mittam eos qui hinc ad exteras translati oras 
(g) Musas Gratiasque omnes illic commorantes, 
sibi perquam gratissimas , atque domicilii , quod 
apud nos praesertim ipsis obtigit splendidissimum, 
memores reddiderunt. Neque id sane mirandum 
est ; praeterquam enim quod Valentinis ingenium 
acre et viuidum prae ceteris Hispaniae populis 
coelo datum agnouit cl. rerum Hispanicarum au- 
ctor Iohannes Mariana ; ( h ) habet nescio quid hoc 
Valentiae coelum clementissimum et ferax solum; 
haec planities suo florum omnisque amoenitatis 
ornamento virescens ; hic locus munditiarum ple- 
nissimus, ac aedificiis arboribus circum obtectis, 
aquarumque ductibus atque diuerticulis venustus 
et ridens ; nescio quid hoc vbertatis habet , quod 
incolas suapte natura promtos et alacres ad quid- 
uis audendum , ad gerendum comtos et indu- 
strios, laboris denique ad perficiendum patientes 
mira quadam ac celeri grauitatc reddit, gratum 

scphus Falomir , Antonius Roiell, 
Vincentius Dura» , et Marianus 
PixjU. 

(g) Silentio tamen praetereun- 
di non sunt inter aiios eruditissi- 
mi Thomas Serrano , Antonius Exi- 
ment, , Iohannes Rochus Andrii, Em- 
manuel Lanala , Io.ephus Montcngan 
et Ioh. Baptista Colomii , qui ma- 


ximum apud Italos genti nostrae 
decus adferre pergunt. 

(A) Haec sunt illius verba in 
epist. ad Virum el. Iohannein Bodi- 
num data Toleti io. Septembris 
ann. itfoB. „ Valentinis prae cete- 
,, ris Hispaniae populis ingenium 
,, acre et viuidum coelo datum ag- 
„ noscimus. “ 

Mineruae solum ! Quid ergo esse dicemus , cur 
litterarum studia, apud alios animam, vt sic lo- 
quar , agentia , a nostratibus restituta , et num- 
quam intra priuatos' parietes non exculta, misere 
in Academia iaceant , aut saltem pro votis et in- 
genio non vigeant ? En , quam innui , aliam pro 
librorum vsu adolescentibus permittendo et ratio- 
nem et caussam , eorum videlicet ignorantiam. 
Quamquam enim ratum compertumque mihi est 
hancce pestem , non ex intermissa solum aut pe- 
nitus omissa varia atque vtili lectione prcfluere; 
nec vero sim nescius gentes plerumque aliquas Bi- 
bliothecis instructas minime fuisse ab huiusmodi 
contagione seruatas ; tamen veram sapientiam, 
quae ignorantiae vnica expultrix est , sine Biblio- 
thecae auxilio comparari neutiquam posse,facile me 
demonstraturum esse confido. Ac ne argumentum, 
sane quam ad dicendum amplissimum , sit vobis 
ipsa rerum copia molestum , statim oculos ad no- 
stram Academiam conuerto , et ex ipsis adoles- 
centibus, seuerioribus studiis vnius tantummodo 
libri ope nauiter insudantibus , rem solide con- 
ficio. Quotusquisque est qui post emensum et fe- 
liciter absolutum curriculum , se non dicam phi- 
losophum , aut theologum , iurisconsultum , aut 
medicum , sed ne studiosum quidem illius scien- 
tiae quam profiteri amat , iure merito appellet ? 

Ce- 

Cedo ; quis eorum nouit , ater an albus sit New- 
tonus ? quis sacra Biblia nisi forte forinsecus vi- 
dit ? quis Pandectas et Partitas inspexit ? quis 
Hippocratis Opera vel a limine salutauit i Quod 
si de aliis , quos disciplina quaelibet nacta est, 
grauissimis Auctoribus eos rogitem , credin eo- 
rum quemquam cum illis fuisse familiariter vsum ? 
credat Iudaeus Appella , non ego : nam nec no- 
mina eos nouisse experior ; nec librorum titulos 
audiuisse ; quos perperam legunt, si quando eos 
auctor , vt chartae parcat , decurtatos recenset. 
Quaenam igitur haec scientia est quae dexteram 
tam amice iungit cum ignorantia ? At scientia est, 
inquies , elementis contenta , quae in dies varia 
ac multiiuge eruditione fulcitur. Quum vero haec 
audio, non possum non cum aliquibus , bonis cer- 
te , sed nimium bonis , adeoque pessimis viris con- 
queri , qui hac velut illecebra capti ac spe deli- 
buti, ignorantiae patrocinium suscipiunt. Vel enim 
de adolescentibus loquimur qui eo tantum fine 
studiis incumbunt , vt sibi victunr"comparent , aut 
sacris ordinibus idonei sint ; vel de aliis quibus 
cordi est tum ad cathedras tum ad cetera litte- 
rarum ornamenta et praemia contendere. Illi, 
quOs multo frequentiores nouimus , mox vt e cur- 
riculo emergunt , nihil fere curant nisi vt stu- 
diorum fructum quam citissime colligant , libros 

au- 

autem aut penitus abiidunt , aut honoris tantum 
caussa retractant ; quo fit vt eorum etiam quae' 
didicerunt, obliuisci facile soleant. Quivero ca-» 
thedris se addictos volunt (quos aequus amauit 
Iupiter ; amat autem hodieque in nostra Acade- 
mia plurimos, eos semper excipio) in hoc cu- 
ram atque operant omnem conuertunt vt sibi 
quemquam Auctorem seligant argumentis onu- 
stum , quae ipsi in circulo tamquam e plaustro 
iacere in aduersarium possint , et ab eo in se vi- 
cissint iacta diluere; reliquos vero libros, quos 
sane admodum paucos habent , non nisi tamquam 
canis Nilum attingunt ; et in illo vno quem in 
deliciis habent, turpiter consenescunt, proh do- 
lor! Et eosvnius forsitan libri homines, aucupan- 
dos scholae formulis et distinctiunculis mancipa- 
tos , quique non solidam et expressam sapientiae 
effigiem sed fucum et inanes vmbras sectantur, 
ego vmquam sapientes appellauero ? immo vero, 
me in litteras et Academiam nostram ingratum, 
nisi personam quam immerito sustinent , ipsis 
detraxero et adolescentium oculis proprio eos ha- 
bitu obiecero. 

Hominis frons ! inquiet fortasse aliquis, quis 
te ferat Viros de litteris de Republica de Acade- 
mia nostra bene meritissimos suggillantem , ac de 
eorum studiis tam audacter abiecteque sentien- 
tem? 

tem ? His cos praeconiis oneras ? hac insigni lau- 
de commendas? apage; nec tuae matri filios quos 
summa industria ac labore aluit , vecors et in- 
gratus eripias. Vah ! si scientia , non inanis illa 
quidem et garrula , sed grauis et ingenua haberi 
-sine Bibliothecae auxilio non potest , dic, sodes, 
quo iure doctum et eruditum vocas Mayansium 
eo nomine vel exteris notum ? Piquerium cum 
Hippocrate comparandum ? Climentium et Ber- 
trandum summum par nulli secundum ? Migna- 
nam ipsi Marianae aequalem ? Martinum antiqui- 
tatis helluonem ? Siurium Scripturarum interpre- 
tem longe nobilem ? Toscam fulgidissimum scien- 
tiae columen? Lorgam? Enechum ? Coraccia- 
num ? Salam ? Borrullium ? aliosque plurimos 
memoria nostra meritissimos huius Athenaei 
lumnos ? Vbinam quippe ipsi tam eximiae ac so- 
lidae eruditionis fundamenta iecere nisi in hac 
Academia , cuius hodierna docendi ratio hac v- 
na re a veteri differt r quod publicis dictatis li- 
ber typis excusus subrogari consueuit ? o si vos 
Mayansius audiret ! o si Martinus adesset 1 o! 
quas illi querimonias in eorum scriptis passim 
vbique obuias ! Quandoquidem vero duo haec 
nostrae Academiae lumina sunt exstincta , Vos 
appello Viri sapientissimi , quos ex hoc ipso loco 
quam plurimos video ac pro meritis suspicio ; qua 

via. 

via , amabo vos , ad summum istud splendidis- 
simumque scientiarum omnium fastigium- perue- 
nistis? quo duce? quo maxime studio? Num- 
quam etenim vestrum quemquam ire fortasse vi- 
sum mihi contigit , quin Bibliothecae abditos et 
inclusos inuenerim , dies illic noctesque commo- 
rantes. At quae vestra in conquirendis libris sol- 
licitudo ! quae impensa in illis exportandis ! quae 
sollertia in tenui prouentu aut rei familiaris an- 
gustia ! Quando igitur summo Dei ( nam diuinum 
In re tam maxima consilium agnoscere quis pro- 
hibeat ?) Quando summo Dei potius quam homi- 
nis beneficio fit , vt quod aliis hactenus aegre ad- 
modum nec nisi prouectis aderat librorum auxi- 
lium , nobis posthac in promtu semper futurum 
sit longe optimum et facillimum , abiiciamus tan- 
dem aliquando, per Deum , quam adolescentium 
animis saeua ignorantia intulit opinionem. Sen- 
tiant illi .profecto quos duces et magistros habe- 
ant : Bibliothecam iam inde a primo curriculo 
praeeuntibus nobis frequentent; quodque magno 
cum ipsorum commodo et profectu fiet , claro- 
rum Virorum Opera manu versent et euoluere 
discant. Huc adeste, huc, ornatissimi adolescen- 
tes ; vestram potissimum caussam agimus. Adeste 
dum : patet iam patet expansis foribus Bibliothe- 
ca ; quod felix faustumque sit , eam proni et suc- 

cinti adite. Cunctamini vero ? Ego egomet vos 
eo ducam , et ingentes quae vobis illic paratae 
sunt diuitias ostendam. Heus tu , cuinam das ope- 
ram disciplinae? An Philosophiae? en tibi om- 
nia tum veterum tum recentium Philosophorum 
scripta ; en Academiarum omnium acta et in- 
uenta ; en demum omnia quae saepe audiueris et 
numquam fortasse videris instrumenta , longe po- 
litissima elaboratissima optima , magnis sumtibus 
huc adueeta ; quorum auxilio fiet, auguror, vt 
suos quoque Valentia Newtonos habeat. An Theo- 
logiae ? ne stupeas , si nulla forte Scholasticorum 
Opera hic videas ; (i) habes pro Glossis , Biblia , va- 
ria illa quidem et multiplicia , omnium gentium 
et nationum linguis translata ; pro Sententiariis , 
Patrum et Doctorum Opera omnino omnia; pro 
Qiiodlibctis , Romanae Ecclesiae decreta , et Con- 
ciliorum , quae vsquam et locorum et gentium ce- 
lebrata sunt. Acta; quorum notitiam nisi exhau- 

C sc- 


(«) Scholastici olim dicti sunt 
qui optimis disciplinis exculti cc 
in scholis politi erant ; quo nomi- 
ne Hieronymus Serapionem , Bcda 
Prudentium , et Eucherius Genna- 
diurn appellat. Vsus deinde obti- 
nuit vt qui via et ratione in scho- 
lis disputarent , ii Scholastici dice- 
rentur. Sed eo denique res dcucnie, 
vt Scholasticorum nomen iliis pe- 
culiare sit qui ex Peripatetica Philo- 
sophia potius quam ex fontibus 


Theologiae fidei dogmata illustrare 
consuescunt. Ii infinitas quaestio- 
nes in Theologiam inuchunt,non le- 
ues solum et alienas , verum, etiam 
inutiles , vanacque ac noxiae sub- 
tilitati foucndac idoneas ; quo fit 
vt quum plurima volumina impic- 
ant , Theologiam tamen fere insa- 
lutatam relinquant. Quorsum igi- 
tur nitidissimos nostrae Bibliothe- 
cae pluteos tam immensa faece in- 
quinare ? 

seris, non Theologiam sed Theologiae dimidium 
possidebis. An vero Historiae ? siue ergo vetera 
monumenta perquiras , seu euoluere annales ames, 
aut res alicubi particulatim gestas inuestiges , quod 
hic desideres nihil inuenies. Num Iurispruden- 
tiae ? frustra hic quaeres Baldos ac Bartulos ; Prin- 
cipum vero leges , iura poptilorum , et mores gen- 
tium , vna cum praeclarissimis Iurisconsultorum 
scriptis iam inde ab ipso rerum publicarum or- 
tu ad haec vsque tempora, nusquam equidem proni- 
tius reperies. Fors Medicinae ? en tibi omnia 
hic adiumenta adsunt, quibus Hippocraticum nu- 
men a Galenicis diu oppressum , viri vel aetate 
nostra non pauci noua gloria cumularunt. Sed 
quid vos moror ? quaecumque tandem vestra dis- 
ciplina sit , quodcumque litterarum genus secte- 
mini , omniaJiic vobis abunde erunt ; vtilia ; nam 
inutile plane nihil erit. 

Vereor tamen , Auditores clarissimi , ne quum 
adolescentes librorum vsu adsuetos variaeque le- 
ctioni deditos volumus, eos subinde garrulos at- 
que petulantes , scientiarumque fuligine tinctos 
potius quam doctrinae lacte nutritos dimittere vi- 
deamur. Quocirca quod in mechanicis quibusque 
artibus fieri animaduertimus , vt qui illis addicti 
sunt , instrumenta non solum videant et manu 
tractent , sed ipsis etiam dextere apteque vti pa- 

riter doceantur ; idem quoque nobis censeo fa- 
ciendum , si praeclara iuuenum indole abuti no- 
lumus, ac teneras eorum mentes corrumpere. Vt 
autem nostri huius consilii aequitas et vtilitas pa- 
teat , nihil necesse est argumentis rem agere sed 
exemplis , quae hodiernam hesternamque scholae 
disciplinam exhibeant , et illius insuper quam li- 
brorum vsus exigit , commoda prae se ferant. 
Ac ne falcem imprudens in alienam messem im- 
mittam , quod meo muneri consentaneum vide- 
tur, exemplum vnum et item alterum ex Theo- 
logia proferam ; quod vtrumque vt breuiter illu- 
strem , quis neget quem diebus singulis publice 
enarramus librum , fortasse nimium seraque coro- 
nide longum , inconsultis aliis , libellum esse ac 
ne ipsis quidem Theologiae rudimentis sufficere? 
Disserimus sane , ac illius ope omnia discutimus, 
explanamus ; verum quantacumque sit nostra vel 
docendi facilitas vel erudiendi vis et facultas, 
possumus ne alias nisi abstractas et a rebus ipsis 
alienissimas ideas adolescentium animis instilla- 
re? Quid porro agent celeres ingenii motus , ad 
audiendum promti , alacres ad discendum , sed 
rerum tamen vsu et iudicii pondere destituti ? 
Quo pacto in librorum copia se gerent , qui nec 
librum pro eorum institutione editum in manus 
sumere, nedum euoluere didicerunt ? Languescent 

profecto ingenia iuuenum , et librorum multitu- 
dine obruta atque varietate distenta , vana vn- 
dique eruditione fluent , quin ex studiis quid- 
quam, neque ad communem adferre fructum , ne- 
que in adspectum lucemque proferre possint . quod 
vitium, hoc praesertim aeuo litteratis familiarissi- 
mum , nouo pedantismi vocabulo donari consue- 
uit. Vt igitur ad maiora natis adolescentibus no- 
stra neutiquam desit opera, id maxime eniten- 
dum est , vt interea dum ipsos tenui doctrinae 
rore perfundimus, vna eos ad fluenta ducamus, 
eisdemque fontium scaturigines indicemus. Sic 
quum de Bibliis agimus , eorumque maximam ac 
diuinam auctoritatem adstruimus , vulgaribus 
praeceptis minime contenti , sacrorum Codicum 
oeconomiam exponere , atque praecipua tum he- 
braica , tum graeca, latinaque exemplaria euolue- 
re , et in adolescentium manibus ponere ne gra- 
uemur. Sic etiam quum Christianae fidei dogma- 
ta adserimus , non lenia solum et forte obscura 
Patrum dicta siue pronunciata aucupemur , sed 
eorum scripta quam emendatissime edita consu- 
lamus , atque traditionem, non ex lacunis, sed ex 
limpidissimis hisce fontibus hauriendam esse prae- 
dicemus. Sic denique quum in controuersias in- 
cidimus, pessima illa explosa seruitute, quae scho- 
las tam diu , non sine reipublicae christianae da- 
mno 

mno et humanae mentis dedecore, vehementer op- 
pressit , veterum ac recentium Theologorum Ope- 
ra indigitenius, ac tironibus nostris, vt eisdem in- 
cumbant, variasque ad trutinam sententias reuo- 
cent , auctores simus. Id nos equidem si pro eo ac 
debemus diligenter praestiterimus , certissimam 
spem habeo fore , vt bonarum artium cupidi ado- 
lescentes , totius Encyclopoediae ideam facile ade- 
pti, optima quaeque ac scitu dignissima seponant 
et condant , multo plura ipsi per se inuestigent, 
ac denique tales sint quales ipsos Respublica ciues, 
et Ecclesia ministros exigit ac desiderat. 

Ergo agite adolescentes , nostrae huius Aca- 
demiae germina , et totius Valentinae gentis spes 
iucundissima , agite, ac nouae Bibliothecae fru- 
ctus suauissimos et vberrimos quam citissime ad- 
ferte. Nihil vos inde maleferiatorum quorumdam 
ingenium retrahat; nihil cantilenae a vaniloquis 
librorum osoribus repetitae. Habetis Patronos op- 
timos ac prudentissimos, quibus nihil est antiqui- 
us , quam adolescentes de bonarum artium studiis 
praeclare meritos praemiis adficere , eosque prae 
aliis litterarum faece inquinatis, ad summa huius 
Academiae ornamenta euehere. Habetis Gymna- 
siarcham vigilantissimum , ( j ) qui Celayas , Lu- 
uie- 

(j) Is est p' rill. D. D.Vincen- stri quondam Institutor egregiusjeuius 
tius BIjsco Dr. Professor et Cononi- opera et sollicitudine , nouus in dies 
cus Valcntinus, ac Filiorum Regis no- Academiae nostrae splendor accedit. 

uielas , et Nauarros, strenuos illius ineo mune- 
re decessores , in se vno perfecte exhibens , ni- 
hil non sataget , vt ne vobis vmquam librorum au- 
xilium desit ; nec in studio taedium , nec in vsu 
vitium subrepat. Habetis denique Magistros sapien* 
tissimos , qui de vestra omnium in bonis quibus- 
que litteris institutione solliciti , libros pro re 
nata optimos et idoneos vobis indicabunt , aperi- 
ent, explanabunt, suisque eruditissimis animad- 
uersionibus vtiliores efficient. Exserite itaque vi- 
res vestras , ac tot tantisque praesidiis aucti , quan- 
ta nos hactenus non habuimus , nec quum in stu- 
diorum curriculo versaremur , vel sperare vel 
etiam cogitare potuimus , neruos quoque omnes 
intendite, vt studio et exercitatione vestra , felicia 
illa totique Hispaniae regno laetissima tempora 
cito redeant , in quibus Valentia suos coram vi- 
dit et audiuit Strannyos , Viues , Zauallios , Nun- 
nios , Ledesmas, Semperios, Agnesios , Burgos, 
•Perezios , Salonios, Marinerios, Ferruzios, Mon- 
lorios , Paschalios , Montannesios , Arcitios Gre- 
gorios, Monzonos , Bodinos, Garcias, Iouerios, 
aliosque sexcentos , quorum gloria cum turpissi- 
ma ignauiae nostrae exprobratione coniuncta est. 
O! quam grata posteris et quam iucunda erit de 
vestris in rem nostram litterariam meritis recor- 
datio ! quam Valentinis omnibus honorificum no- 
men! 

men ! quam Academiae nostrae praeclarissima stu- 
dia ! Tibi vero prae ceteris , Illustrissime Perezi 
Bayeri , quam laetitiam atque animi voluptatem 
adferet, tam bene ac tanto cum tuorum ciuium 
prouentu ac fenore tuam locatam cernere Biblio- 
thecam I ferreus es , nisi gaudio disrumperis. At 
frontem contrahis ? Audisis quaeso , nec me tuum 
nomen longe sacratissimum in ipso demum Ora- 
tionis exitu proferentem graui ac senero vultu 
suscipias. Quid J datam tibi fefelli fidem ? Id fa- 
teor : sed eam hactenus a me liberatam , etiam 
quando ita res tulit , vt vel nolenti tuum saepe 
nomen ex imis praecordiis erumperet id parui 
ne ducis aut forsitan obliuisceris ? vide igitur quam 
mihi sis dcuinctus. Quod vero te modo vel pla- 
ne inui tus in ruborem coniecerim , Academiae au- 
ctoritas fecit, quae quum pro maximo et immor- 
tali qua eam es demeritus beneficio , gratias tibi 
referre nequeat , has habere cumulatissimas , a me 
tibi coram suo nomine voluit significatum , et Se- 
natui ac Populo Valentino , summo exsilienti gau- 
dio , publice contestatum. I nunc et cum ea de suo 
erga te grato animo atque voluntate queritor: 
nam mea quod interest , nec quod te praesentem 
intuear , nec quod fidem exposcas , exsequi non 
desistam. Nec proinde tamen eo vsque deueniam, 
vt vel tua merita extollam , vel laudes praedicem, 

vel 

vel rei magnitudinem commendem ; quam sane 
Martinus Decanus Alonensis, a se non factam nar- 
rans sed quodammodo adumbratam (Vir quippe 
doctissimus libros suos, quorum ipsi iam caecu- 
tienti nullus vsus erat , pretio distraxit ) manus 
sibi intulisse et sua se viscera discerpsisse dole- 
bat ; vt non immerito videaris, tua tibi viscera 
eripuisse , vt eadem nobilissimo tuae matris cor- 
pori illis destituto , pro ipsius videlicet instauran- 
da salute infunderes, implicares. Tibi itaque vt mo- 
rem geram , et Academiae nostrae simul obtempe- 
rem , verbo me expediam ; sed verbo tamen, quod 
vobis omnibus , qui huc ad me audiendum conue- 
nistis, infixum animo menteque repostum mane- 
re velim. Date operam. Academia Valentina, Vi- 
rorum litteris ac virtute praestantium fecunda 
parens , ab Illustrissimo Francisco Perezio Baye- 
rio , summo litterarum statore ac vindice , lo- 
cupletissima Bibliotheca donata, ipsum inter suos 
sibi quam gratissimos filios, vt primarium agno- 
scit , et in memoris gratique animi pignus , pro 
illius salute Sacrum D. O. M. die crastino facien- 
dum vouit. 

DIXI. 

VI. Cal. Aug. ann.1785. 

